54. ΑΠΟΦΑΣΙΣ ΥΠΟΥΡΓΩΝ ΠΡΟΕΔΡΙΑΣ ΚΥΒΕΡΝΗΣΕΩΣ, ΕΣΩΤΕΡΙΚΩΝ, ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΩΝ  ΥΠΗΡΕΣΙΩΝ Αριθ. Οικ. 50005 της 2/5 Ιουν. 1975 (ΦΕΚ Β’ 588) Περί χορηγήσεως επιδόματος ειδικών συνθηκών εργασίας εις το πάσης φύσεως προσωπικόν του Σταθμού Αιμοδοσίας του Δημοτικού Νοσοκομείου Αθηνών «Η ΕΛΠΙΣ». ΄Εχοντες υπ’ όψει: 1.Τας διατάξεις του άρθρ. 2 του Ν.Δ. 133/1974 «περί αυξήσεως και επεκτάσεως του χορηγουμένου εις το προσωπικόν των Κέντρων και Σταθμών Αιμοδοσίας επιδόματος επικινδύνου εργασίας» (ΦΕΚ 320/74 τ.Α’). 2.Τας διατάξεις των άρθρ. 2, 3 και 5 του Ν.Δ. 216/1974 «περί συστάσεως Υπουργείου Προεδρίας Κυβερνήσεως» (ΦΕΚ 367/1974 τ.Α’). 3.Την υπ’ αριθ. 5/1975 απόφασιν του Αδελφάτου του Δημοτικού Νοσοκομείου Αθηνών «Η ΕΛΠΙΣ», περί χορηγήσεως επιδόματος ειδικών συνθηκών εργασίας εις το πάσης φύσεως προσωπικόν του παρ’ αυτώ νομίμως λειτουργούντος Σταθμού Αιμοδοσίας, αποφασίζομεν: Χορηγούμεν από της δημοσιεύσεως της παρούσης, εις το πάσης φύσεως προσωπικόν του Σταθμού Αιμοδοσίας του Δημοτικού Νοσοκομείου Αθηνών «Η ΕΛΠΙΣ», επίδομα ειδικών συνθηκών εργασίας, εκ 30% επί του βασικού μισθού, του ως άνω προσωπικού. Η παρούσα δημοσιευθήτω διά της Εφημερίδος της Κυβερνήσεως. 